《家山好》
宋代·刘述

挂冠归去旧烟萝。闲身健，养天和。功名富贵非由我，莫贪他。这歧路、足风波。

水晶宫里家山好，物外胜游多。晴溪短棹，时时醉唱里棱罗。天公奈我何。

作者简介：刘述，字孝叔，湖州人。举进士，为御史台主簿，知温、耀、真三州，提点江西刑狱，累官都官员外郎，六年不奏考功课。知审官院胡宿言其沉静有守，特迁兵部员外郎，改荆湖南北、京西路转运使，再以覃恩迁刑部郎中。